《和蜀公八十岁自咏》
宋代·范祖禹

卫武年将百，僖公寿有千。
形方通帝梦，兆始见王田。
白发高山雪，新诗清水莲。
福绥真乐只，燕处自超然。
浊酒不徐圣，泠风御列仙。
劲松临绝壁，独鹤在青天。
出处邦之望，清虚性所便。
老谋方眷用，微物正思怜。
汉室求园绮，周家重夭颠。
虽怀箕颍志，应未许终焉。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。